CELEX: 22020D0345
Language: hr
Date: 2019-12-13 00:00:00
Title: Odluka Zajedničkog odbora EGP-a br. 327/2019 od 13. prosinca 2019. o izmjeni Priloga XXI. (Statistika) Sporazumu o EGP-u [2020/345]

5.3.2020   
               
               
                  HR
               
               
                  Službeni list Europske unije
               
               
                  L 68/85
               
            
         ODLUKA ZAJEDNIČKOG ODBORA EGP-A
         br. 327/2019
         od 13. prosinca 2019.
         o izmjeni Priloga XXI. (Statistika) Sporazumu o EGP-u [2020/345]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Uredba (EU) 2018/1091 Europskog parlamenta i Vijeća od 18. srpnja 2018. o integriranoj statistici na razini poljoprivrednih gospodarstava i stavljanju izvan snage uredaba (EZ) br. 1166/2008 i (EU) br. 1337/2011 (1) treba se uključiti u Sporazum o EGP-u.
                  
               
                     (2)
                  
                  
                     Uredbom (EU) 2018/1091 stavlja se izvan snage Uredba (EZ) br. 1166/2008 Europskog parlamenta i Vijeća (2), koja je uključena u Sporazum o EGP-u i koja se stoga treba isključiti iz njega.
                  
               
                     (3)
                  
                  
                     Prilog XXI. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Tekst točke 23. (Uredba (EZ) br. 1166/2008 Europskog parlamenta i Vijeća) Priloga XXI. Sporazumu o EGP-u zamjenjuje se sljedećim:
            
               „32018 R 1091: Uredba (EU) 2018/1091 Europskog parlamenta i Vijeća od 18. srpnja 2018. o integriranoj statistici na razini poljoprivrednih gospodarstava i stavljanju izvan snage uredaba (EZ) br. 1166/2008 i (EU) br. 1337/2011 (SL L 200, 7.8.2018., str. 1.).
               Za potrebe ovog Sporazuma odredbe Uredbe sadržavaju sljedeće prilagodbe:
               
                           (a)
                        
                        
                           države EFTA-e nisu obvezne izraditi regionalnu raščlambu podataka propisanu ovom Uredbom;
                        
                     
                           (b)
                        
                        
                           države EFTA-e nisu obvezne prikupljati i dostavljati podatke o provedbi mjera povezanih s modulom ruralnog razvoja iz članka 7. točke (b), modulom voćnjaka iz članka 7. točke (g) i modulom vinograda iz članka 7. točke (h) te kako su navedeni u Prilogu IV. Uredbi, uključujući i sve ad hoc podatke kojima se nadopunjuju tri navedena modula zbog članka 9.
                        
                     
                           (c)
                        
                        
                           ova se Uredba ne primjenjuje na Lihtenštajn.”.
                        
                     
         
         
            Članak 2.
            Vjerodostojni su tekstovi Uredbe (EU) 2018/1091 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 14. prosinca 2019. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 13. prosinca 2019.
            
               
                  Za Zajednički odbor EGP-a
               
               
                  Predsjednik
               
               Gunnar PÁLSSON
            
         
         
            (1)  SL L 200, 7.8.2018., str. 1.
         
            (2)  SL L 321, 1.12.2008., str. 14.
         
            (*1)  Ustavni zahtjevi nisu navedeni.